Pirkimo sąlygų 2 priedas

DALYKO (PRADINIŲ KLASIŲ) UŽDUOČIŲ MODULIŲ EKSPERTINIO VERTINIMO PASLAUGŲ PIRKIMO 
TECHNINĖ SPECIFIKACIJA


I.  ĮVADINĖ DALIS

1. Perkančioji organizacija: Nacionalinė švietimo agentūra. Adresas – K. Kalinausko g. 7, LT-03107 Vilnius, įgyvendinanti projektą „Galimybių mokykla“ Nr. 10-072-P-0001 pagal 2021–2030 m. švietimo plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-01-03 „Užtikrinti visiems prieinamą šiuolaikinį ugdymo turinį“. 
2. Informacija apie projektą. Projekto tikslas – stiprinti ugdymo, atliepiančio mokinių amžių ir poreikius kokybę. 
3.  Projekto veikla bus siekiama prisidėti prie 2021-2030 metų nacionalinio pažangos plano 3 strateginio tikslo „Didinti švietimo įtrauktį ir veiksmingumą, siekiant atitikties asmens ir visuomenės poreikiams“ tiesiogiai prie 3.1 uždavinio „Pagerinti ugdymosi rezultatus ir sumažinti jų atotrūkį“ įgyvendinimo bei prie 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programoje įvardintų problemų, trukdančių pasiekti pažangą Lietuvos švietimo sistemoje sprendimo. Taip pat atliepti švietimo sektoriaus paklausos ir pasiūlos tendencijas, siekiant proveržio didinant švietimo įtrauktį ir užtikrinant visiems prieinamą šiuolaikinį ugdymo turinį. 
4.  Sprendžiama problema – pagal 2018 m. metodinį leidinį[footnoteRef:2] „tarptautinių lyginamųjų edukacinių tyrimų duomenys rodo, kad aukščiausiam pasiekimų lygmeniui svarbu skirti kur kas didesnį Lietuvos švietimo sistemos dėmesį. Tikėtina, kad mūsų šalies ugdymo programos labiau orientuotos į vidutinius, o ne aukštus gebėjimus turinčius mokinius. Būtina ieškoti išeities iš tokios padėties. Švietimo ekspertai rekomenduoja, kad ugdymo procese vertėtų daugiau dėmesio skirti mokinių, ypač galinčių pasiekti aukščiausią ir aukštą tarptautinius lygmenis, gabumams plėtoti ir gebėjimams ugdyti“. [2:  Atpazinimas-Psichologams.pdf] 

5.  Tikslas – įvertinti, pirkimo „Dalyko užduočių modulių sukūrimo paslaugos“[footnoteRef:3], kuriamų skaitmeninių mokymų priemonių (toliau – SMP) atitiktį turinio ir technologiniams reikalavimams, nustatytiems priemonių kūrimo techninėse specifikacijose, prieš priimant Perkančiajai organizacijai (toliau – PO) sukurtą SMP. Siekiama kad Lietuvos pedagogams būtų pasiūlytos kokybiškai sukurtos SMP.  [3:  European Dynamics - Peržiūrėti pirkimo informaciją] 

6.  Pirkimo objektas – dalyko (pradinių klasių) užduočių modulių turinio ekspertinio vertinimo paslaugos (preliminarus paslaugų kiekis – 100 val.) (toliau – eksperto paslaugos). 
7.  Paslaugų suteikimo terminas – ne ilgesnis nei 11 mėn. nuo pirmo užsakymo pateikimo  dienos.
8. Vykdomas žaliasis pirkimas, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
9.  Siekiant, kad teikiant paslaugas būtų sunaudojama mažiau gamtos išteklių ir taip būtų laikomasi Tvarkos aprašo 4.4.4.1 papunktyje[footnoteRef:4] nustatyto aplinkosauginio principo, Paslaugų teikimui būtina spausdinti dokumentacija, turi būti spausdinama ant abiejų lapo pusių, o naudojamas popierius, turi atitikti aplinkos apsaugos kriterijus popieriui ir jo gaminiams, nustatytus Tvarkos aprašo 2 priedo 1 punkte[footnoteRef:5]. [4:  Prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų.]  [5:  Popierius ir jo gaminiai:
1.1. gaminys turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų;
1.2. gaminys turi būti nebalintas arba balintas nenaudojant chloro dujų.] 


II.  BENDRIEJI REIKALAVIMAI PASLAUGŲ TEIKIMUI 
10. Ekspertų paslaugos bus užsakomos visą kuriamų SMP laikotarpį, bet ne ilgiau nei 11 mėnesių nuo pirmo užsakymo pateikimo  dienos.
11. Apmokama už kiekvieną tinkamai įvykdytą užsakymą, pagal eksperto pateiktą ir suderintą su PO užsakymo ataskaitą.
12. Perkančioji organizacija neįsipareigoja įsigyti preliminarių paslaugų valandų kiekio, nurodyto techninės specifikacijos 6 punkte. Ekspertų paslaugos bus užsakomos pagal PO poreikį, konkretus perkamų ekspertų paslaugų valandų kiekis priklausys nuo PO poreikių ir Projekto vykdymo eigos. 
13. Tiekėjas, teikiantis eksperto paslaugas (toliau – Ekspertas) vertindamas turi laikytis/vadovautis Lietuvos Respublikos autorių teisių ir gretutinių teisių įstatymu (1999 m. gegužės 18 d. Nr. VIII1185, Vilnius), kad paslaugos vykdymo laikotarpiu galėtų teikti pastabas dėl panaudotos vaizdinės ir garsinės medžiagos autorių teisių. 
14. Ekspertas vertindamas turi laikytis/vadovautis Bendrojo ugdymo dalykų spausdintų ir įvairių interaktyvumo lygių virtualiųjų vadovėlių ir mokymo(si) priemonių atitikties teisės aktams įvertinimo ir aprūpinimo jais tvarkos aprašo, patvirtinto Lietuvos Respublikos švietimo, mokslo ir sporto ministro 2024 m. vasario 15 d. įsakymu Nr. V-184[footnoteRef:6] nustatytais reikalavimais.  [6:  V-184 Dėl Bendrojo ugdymo dalykų spausdintų ir įvairių interaktyvumo lygių virtualiųjų vadovėlių ir mok...] 

15. Ekspertas vertindamas turi laikytis/vadovautis Nacionalinės švietimo agentūros direktoriaus įsakymu 2024 m. gegužės 20 d. Nr. VK-481“ dėl virtualiųjų mokymo(si) priemonių interaktyvumo lygių klasifikatoriaus patvirtinimo“[footnoteRef:7]. [7:  VK-481 Dėl Virtualiųjų mokymo(si) priemonių interaktyvumo lygių klasifikatoriaus patvirtinimo] 

16. Ekspertas vertindamas ir rengdamas ataskaitas turi gebėti rašyti, skaityti ir komunikuoti taisyklinga lietuvių kalba, laikydamasis bendrinės lietuvių kalbos reikalavimų. 
17. Visi sutarties vykdymo metu atsiradę rezultatai ir su jais susijusios teisės, įgytos vykdant Sutartį, įskaitant visas Lietuvos Respublikos autorių teisių ir gretutinių teisių įstatymo 15 str. nurodytas autorines turtines ir kitas intelektinės ar pramoninės nuosavybės teises, išskyrus asmenines neturtines teises į intelektinės veiklos rezultatus, yra paslaugų gavėjo nuosavybė, kurią paslaugų gavėjas gali naudoti, publikuoti, perleisti, adaptuoti ar perduoti, kaip mano esant tinkama, neribotoje teritorijoje 20 metų nuo produkto gavimo dienos. Be išankstinio raštiško paslaugų gavėjo sutikimo Ekspertas negali publikuoti straipsnių apie Eksperto paslaugas ar atskleisti iš paslaugų gavėjo gautą informaciją. Ekspertas garantuoja nuostolių atlyginimą paslaugų gavėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl paslaugų gavėjo kaltės. 
18. Ekspertas pats pasirūpina pirkimo sutarčiai įgyvendinti reikalingomis priemonėmis ir įranga.
19. Per 5 darbo dienas nuo Sutarties įsigaliojimo dienos Ekspertas turi susitikti kontaktiniu ar nuotoliniu būdu su PO atstovais ir aptarti Paslaugų teikimo ir bendradarbiavimo eigą. 
20. PO informuoja (teikia Užsakymą dėl Eksperto paslaugų) Ekspertą el. paštu arba kitomis, sutartyje nurodytomis priemonėmis, apie poreikį teikti Eksperto paslaugas ir ne vėliau kaip per 2 darbo dienas suderinamas Paslaugų teikimo grafikas (kiekvienam Užsakymui atskirai). 
21. Eksperto paslaugų teikimo vieta nustatoma suderinus su PO. Eksperto paslaugos šalių sutarimu, gali būti teikiamos nuotoliniu būdu. 
22. Ekspertas bendradarbiavimą su PO atstovais, dėl teikiamų Eksperto paslaugų derina tiesiogiai, o ne per trečiuosius asmenis. Ekspertas, siekdamas teikiamų paslaugų kokybės, dalyvauja pasitarimuose ne tik su PO atstovais, bet poreikiui esant, ir su Lietuvos Respublikos švietimo, mokslo ir sporto ministerijos atstovais ir su kuriamų SMP tiekėjų atstovais. Pasitarimų metu gali būti daromi vaizdo įrašai (jei jie bus nuotoliniai), kurie vėliau protokoluojami.. Ekspertas privalo įvertinti PO pateiktas pastabas ir pagrįstus pasiūlymus, susijusius su techninėje specifikacijoje nustatytais paslaugų kokybės reikalavimais, bei pašalinti nustatytus paslaugų trūkumus.

[bookmark: _Hlk114822973] 
III.  SPECIALIEJI REIKALAVIMAI PASLAUGŲ TEIKIMUI 
22.  Pradinių klasių turinio ekspertas, vertindamas SMP, vadovaujasi Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269  „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“[footnoteRef:8] pradinio ugdymo bendrosiomis programomis. [8:  V-1269 Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo] 

23.  Ekspertas, vertindamas SMP tikrina, ar SMP atitinka specialiuosius ir bendruosius reikalavimus, aprašytus priemonės kūrimo techninėje specifikacijoje.[footnoteRef:9] [9:  European Dynamics - Skelbimas ir pirkimo dokumentai] 

24. Ekspertas fiksuoja raštu ir žodžiu visus pastebėtus trūkumus ir klaidas (kokia forma susitars su PO). 
25.  Ekspertas gavęs užsakymą iš PO ir paslaugų teikimo grafike suderintu laiku raštu pateikia ataskaitą, kurioje nurodo suteiktų paslaugų pobūdį, darbus ir darbo valandas. Ataskaitą suderina su PO.


